Pyhtäällä Huutjärven sataman lähistöllä on meneillään laaja viranomaisoperaatio, jossa on poliisin lisäksi mukana ainakin merivartioston yksiköitä.

Asiasta kertoi ensimmäisenä Kymen Sanomat.

Paikallinen yrittäjä kertoo nähneensä vauhdilla rantaan veneellä saapuneita miehiä, jotka pakenivat metsään.

Lehden mukaan operaatioon osallistuu lisäksi Puolustusvoimien henkilöstöä. Operaatiossa on mukana myös sekä Puolustusvoimien että merivartioston helikoptereita, Kymen Sanomat uutisoi.

Kymen Sanomien mukaan operaatiossa tiettävästi etsitään kahta tai kolmea miestä. Lehden mukaan miehet ajoivat rantaan veneellä merivartioston kumivene perässään ja pakenivat sen jälkeen metsään.

Meripelastuslohkokeskus vahvistaa operaation STT:lle.

SASU MÄKINEN

SASU MÄKINEN

SASU MÄKINEN